Félmillió kilométer alatt megtérül
Egy benzines és hibrid modellekhez hasonlítottuk a Mitsubishi nálunk is kapható elektromos autóját. Alig követel kompromisszumot, olcsó vele járni, de jelenleg mégsem reális közlekedési alternatíva az elektromos autó.
A három kisautó közül csak a Honda Jazzt lehet teljes értékû családi autóként használni
(Még több fotó az összehasonlító tesztrõl. Kattintson a képre!)

A világ autógyártói által bemutatott új fejlesztési irányvonal alapján bátran kijelenthetõ, hogy a konnektorról is tölthetõ hibridek és az elektromos autók határozzák meg a következõ évtized autógyártását. Normál hibrid autót már többször teszteltünk, de elektromos autóból eddig nem volt túl nagy kínálat. A Reva miniautója és a Tesla sportautója után végre hosszabban tesztelhettük, hogy mennyire praktikus egy elektromos kisautó a mindennapi életben. A reális kép megalkotásához a Mitsubishi i-MiEV mellé szereztünk két vetélytársat: az egyik egy teljesítményben és méretekben is hasonló Hyundai i10, a másik pedig a legolcsóbb hibrid, a Honda Jazz Hybrid.

A Hungaroringen található vezetéstechnikai centrumban teszteltük a kisautókat

Sokkal olcsóbb vele járni, de kisebb a hatótávolság és macerás a töltés
Ha szimplán a fenntartási költségeket nézzük, akkor elektromos autóval járni jó üzlet. A gyáriak szerint ideális esetben (se fûtés, se légkondicionáló-használat) az i-MiEV akár 150 kilométert is képes megtenni, de azt már õk is elismerik, hogy a légkondicionáló 20-25 százalékkal, a fûtés 30-40 százalékkal csökkentheti a hatótávolságot.

A Mitsubishivel nagyon könnyû manõverezni

Egy akkumulátort sosem lehet teljesen feltölteni, de valószínûleg a felhasználók sem fogják mindig teljesen lemeríteni, hiszen akkor tolni kéne hazáig. Az egyszerûsítés kedvéért tehát számoljunk egy feltöltésre 12-14 kWh-t, ami szolgáltatótól és a töltési idõ megválasztásától függõen (éjszakai vagy csúcsidõben), 550-750 forint körül alakulhat. Ha abból indulunk ki, hogy leginkább éjszaka töltjük, akkor száz kilométer körülbelül másfél liter benzin árából jön ki.

A már említett vetélytársak közül a Hyundai i10-es jellemzõen 5,5-6 liter közötti átlagot ért el nálunk, míg a Honda Jazz 4,9 és 5,5 közötti fogyasztást produkált. Ha az elektromos autóhoz hasonlóan itt is a legjobb értéket vesszük alapul, akkor is elmondható, hogy az i-MiEV kilométerköltsége kevesebb mint egyharmada a vetélytársakénak.

Sokan azt hinnék, hogy a bonyolultabb technika fenntartása drágább, de ez sem igaz, hiszen az elektromos autó szervizperiódusa 20 ezer kilométer, ráadásul a kötelezõ szervizeken sincs olyan komolyabb csere, amelyet minden alkalommal végre kell hajtani. Mivel a fékezés jelentõs részét a generátor üzemmód végzi, a fékbetétjei is kevésbé kopnak, mint egy átlagos robbanómotoros vetélytársé.

Gyorstöltõvel használhatóbb lenne, de olyan nincs

A Mitsubishi használhatóságával kapcsolatban fontos kérdés a feltöltés, ez viszi el a legtöbb idõt. A gyári adatok alapján 16 A-es hálózatról hat, 13 A-esrõl hét óra egy feltöltés, vagyis addig használhatatlan az autó. Ez a kérdés azért még súlyosabb, mert a benzines és hibrid társakhoz képest eleve töredéke (hatod-nyolcad annyi) a hatótávolsága.

Nem mindenhol lehet tölteni, a családi háznál leverte a biztosítékot

Az elektromos autóval folyamatos izgalom az élet, a vezetés közben minden momentumra odafigyel az ember, hogy az akkumulátor minél tovább tartson. Ha teljesen lemerült, akkor a tartalékenergiáról még 15 kilométert sikerül megtenni, de ez körülbelül csak arra elegendõ, hogy találjunk olyan helyet, ahol feltehetjük tölteni. Ez sem egyszerû, a tesztünk alatt egy régebbi családi ház elektromos hálózatát kikészítette a kis Mitsubishi, folyton lecsapta a biztosítékot. Az irodaházunk már megfelelõ volt, de ekkor mással kellett hazamenni.

Egy dolog segíthetne a használhatóságán: ha az ország tele lenne gyorstöltõállomásokkal, amelyek fél óra alatt nyolcvanszázalékosra töltik az akkumulátorokat. Sajnos ilyen állomásból egy sincs Magyarországon, sõt, nyilvános töltõhelybõl is csak egyet találtunk Budapesten. Ehhez képest a benzines és a hibrid vetélytársakkal sokkal jobban tervezhetõ az út, nem kell annyira odafigyelni a vezetésre. Ritkábban kell tankolni, sûrûbben találhatunk megfelelõ töltõállomást, és egy feltöltés maximális ideje öt perc. A vetélytársakkal tehát sokkal könnyebb élni - jelenleg.

Melyik környezetbarátabb?

Rengeteg környezetbarátnak mondott autót ismerünk már, leginkább a szén-dioxid-kibocsátás alapján szokták besorolni õket. Ha így nézzük, akkor a kis benzines motorral szerelt miniautó használata már nagy lépés a környezettudatos közlekedés felé, hiszen alacsony a károsanyag-kibocsátása. A hibrid hajtás már egy további lépés, de itt is többféle megoldás létezik, különbözõ hatásfokkal. Az elektromos autó elvileg a legjobb megoldás, de - a reklámkampányok ellenére - erre sem igaz a zéró emisszió.

A Hyundai a legjobb vétel, de csak a Jazzt lehet teljes értékû családi autónak használni

A Hyundai i10-es szén-dioxid-kibocsátása 110 g/km, ami alig több, mint a legegyszerûbb hibrid hajtással szerelt Jazz 104 g/km-es értéke. A Mitsubishi adata elvileg nulla, de minden elektromos modellnek van egy számolt szén-dioxid-kibocsátása, ami függ az adott ország energetikai hálózatának fejlettségétõl. (Az energia hány százalékát állítják elõ megújuló erõforrásokból, illetve mennyire fejlett az elektromos hálózat.)

Sajnos magyar adat nem áll még rendelkezésre, de egy audis dokumentáció alapján Kínában egy ilyen autó számolt értéke 80 g/km feletti. Ha azt nézzük, hogy egy Toyota hibrid is képes 89 g/km-es értékre, akkor még nem nagy az áttörés. De ha szél-, nap- és vízerõmûbõl származó energiával töltenénk az elektromos autókat, akkor máris jobb lenne a helyzet.

Tanpályán, extrém körülmények között is kipróbáltuk a három kisautót

Használati érték szempontjából nem rossz választás az i-MiEV, mivel saját próbánk szerint négy felnõtt rövid távon kényelmesen elfér benne. Építésébõl adódóan vállban egy kicsit szûk, és a hátsó lábtér sem bõséges, de összességében elfogadható kompromisszum, a belül tágasabb két vetélytárs mellett. A 227 literes csomagtartója városi használatra pont elegendõ. A vetélytársakhoz hasonlítva viszonylag olcsóbb megoldásokat lehet felhozni az i-MiEV ellen, nem éppen minõségi autó benyomását kelti.

Csúszós felületen nagyon hamar túlkormányzottá válik az i-MiEV

Nem állítható a kormány, de nagyon könnyû vezetni az elektromos Mitsubishit, csupán azt kell megszokni, hogy nincs hangja: a beindítás tényét egy "Ready" felirat mutatja a mûszerfalon. A manõverezhetõségére sem lehet panasz, sokkal jobban kifordítja az elsõ kerekeit, így kisebb körben megfordul, mint az i10 vagy a Jazz. A gyorsulása biztató, de 30 km/óráról a rugalmassága jobb, mint a vetélytársaké. Egyedül a gázpedálkezelés furcsa, mivel a gáz elengedésére sokkal élénkebben lassul, mint egy benzines vetélytárs.

Kanyarban a keskeny elsõ gumi miatt nagyon alulkormányzott a Mitsubishi, de itt a Hyundai és a Honda sem csillogott, bár kétségkívül jobbak. Csúszófelületen látszik inkább drasztikus különbség, az i-MiEV-ben a hátsókerék-hajtás miatt vigyázni kell a gázadással, hiszen könnyedén lehet vele túlkormányzott állapotban csúszni, driftelni. A másik kettõnek is inkább a hátulja csúszik le elõször az ívrõl, de ezeknél egy finom gázadással jobban kontrollálható a csúszás.

A Jazz sem villogott a tanpályán

A kikerülési manõver is inkább arra világított rá, hogy egyik kisautónak sem a hátsó futómû az erõssége, de az i-MiEV itt is nagyon érzékenyen reagált minimális változásra is. Az elsõ kerék sem tudott átvinni megfelelõ tapadást, de a tempót növelve a hátulja nagyon agresszívan kitör, jó dolog, hogy van benne menetstabilizáló elektronika. A Honda barátságosan viselkedett, míg az i10 volt a leggyorsabb.

A tesztünk zárásaként poénból a megszokott 1,5 kilométeres tesztkörön is végigkergettük a kisautókat, bár tudjuk, hogy alapvetõen nem dinamikus haladásra találták ki õket. A futómû képességeit nagyon vallatóra fogó tesztkörön a Honda (1:34,06) és Hyundai (1:34,49) szinte azonos kört ment, de a Mitsubishi (1:37,19) is csak három másodperccel suhant rosszabbat. Kimondható, hogy bár nem mindenben annyira jó, mint a vetélytársak, de összességében mégsem jelent nagy kompromisszumot a használata.

Összegzés

A különbözõ összehasonlítások során kiderült: az elektromos autó már nem követel annyi kompromisszumot, olcsóbb vele közlekedni, de a töltése továbbra is gondot okoz. Ha városi kisautóként nézünk rá, akkor menettulajdonságokban nincs nagy lemaradása, és a helykínálata is megfelelõ, jól használható kisautó. Egyedül a hatótávolság és a nehézkes töltés szól ellene, valamint a csillagászati, 10,5 milliós ára. Ha abból indulunk ki, hogy az i10-eshez képest száz kilométerenként körülbelül 1500 forintot spórolunk meg, a két modell közötti árrés (8,1 millió Ft) 540 ezer kilométer alatt térülne meg. A legolcsóbb hibrid hajtású jármû hazánkban a Honda Jazz, amelyért 4,9 milliót kell fizetni, ez is 5,6 millió forinttal olcsóbb az elektromos Mitsubishinél, de több mint kétszer annyiba kerül, mint az i10. Jelen pillanatban tehát úgy áll a dolog, hogy ár-érték arányban és használhatóságban még mindig egy hagyományos motorral szerelt benzines kisautó a nyerõ.
autóteszt hibrid autó Mitsubishi elektromos autó Honda Jazz Hyundai i10 Mitsubishi i-MIEV összehasonlító teszt Honda környezetbarát jármûvek Hyundai